
Text rozhodnutia
Súd: Krajský súd Trnava Spisová značka: 20S/21/2020 Identifikačné číslo súdneho spisu: 2020200035 Dátum vydania rozhodnutia: 18. 10. 2021 Meno a priezvisko sudcu, VSÚ: JUDr. Róbert Foltán ECLI: ECLI:SK:KSTT:2021:2020200035.3 Opravné uznesenie Krajský súd v Trnave v právnej veci žalobcu BRUTTO, s.r.o., Trnavská cesta 912, Sereď, IČO: 44 533 870, zastúpeného advokátkou JUDr. Ivetou Orlíkovou, Kapitulská 6, Trnava, proti žalovanému Okresnému úradu Trnava, odbor výstavby a bytovej politiky, Kollárova 8, Trnava, o preskúmanie zákonnosti rozhodnutia žalovaného č. OU-TT-OVBP2-2019/037026/Bo zo dňa 16.12.2019, za účasti ďalších účastníkov konania: 1. Ing. S. N., CSc., nar. XX.XX.XXXX, bytom Y. U. XXX/XX, N., 2. DELTA Consult, a.s., Paulínska 24, Trnava, IČO: 341 39 761, 3. Oberbank leasing s.r.o., Prievozská 4/A, Bratislava - mestská časť Ružinov, IČO: 35 955015, 4. SAJVA, spol. s r.o., Niklova 3663/12, Sereď, IČO: 36 232 831 , 5. PCP Invest, s.r.o., Niklova 4346, Sereď, IČO: 36 000 655 a 6. SLOVENSKÉ CUKROVARY, s.r.o., Cukrovarská 726, Sereď, IČO: 31 568 386 takto r o z h o d o l : Súd o p r a v u j e záhlavie rozsudku Krajského súdu v Trnave sp. zn. 20 S/21/2020-80 zo dňa 31.03.2021 tak, že správne označenie právnej zástupkyne žalobcu je: JUDr. Iveta Orlíková, Kapitulská 6, Trnava. o d ô v o d n e n i e : 1. Tunajší súd rozsudkom sp. zn. 20S/21/2020-80 zo dňa 31.03.2021 zamietol žalobu, ktorou sa žalobca domáhal preskúmania zákonnosti rozhodnutia žalovaného správneho orgánu vo veci povolenia zmeny účelu užívania stavby. Za splnenia procesných podmienok tak súd rozhodol bez nariadenia pojednávania a vzhľadom na skutočnosť, že mu žalobca neoznámil zmenu v jeho právnom zastúpení vo veci, v záhlaví rozsudku súd za právnu zástupkyňu tohto účastníka označil v súlade s obsahom žaloby advokátku JUDr. Ruženu Bubenčíkovú. 2. Nakoľko v súvislosti s doručovaním rozhodnutia účastníkom konania súd zistil, že pôvodná právna zástupkyňa žalobcu JUDr. Ružena Bubenčíková ukončila výkon advokácie ku dňu 30.04.2020, vyzval žalobcu na oznámenie, či v predmetnej právnej veci na zastupovanie splnomocnil iného advokáta alebo jeho zastúpenie v konaní bude zabezpečovať zamestnanec s vysokoškolským právnickým vzdelaním druhého stupňa. 3. Na výzvu súdu žalobca predložil splnomocnenie, ktoré na jeho zastupovanie v konaní udelil dňa 01.05.2020 advokátke JUDr. Ivete Orlíkovej. 4. Z predloženého splnomocnenia i z okolností týkajúcich sa pôvodnej právnej zástupkyne žalobcu je zrejmé, že právnou zástupkyňou žalobcu už v čase vydania rozhodnutia vo veci samej bola advokátka JUDr. Iveta Orlíková a že sa súd, ktorý o zmene právneho zastúpenia nebol informovaný, v záhlaví rozsudku dopustil v tejto súvislosti pochybenia. 5. Nakoľko označenie neaktuálnej právnej zástupkyne účastníka v rozhodnutí je v tomto prípade zrejmou nesprávnosťou, súd postupom podľa § 143 SSP (zákon č.162/2015 Z.z., Správny súdny poriadok) zistené pochybenie napravil vydaním tohto opravného uznesenia. 6. Toto rozhodnutie bolo prijaté senátom krajského súdu v pomere hlasov 3:0. Poučenie: Proti tomuto rozhodnutiu je prípustná kasačná sťažnosť, ktorá musí byť podaná na Krajskom súde v Trnave a to v lehote jedného mesiaca od doručenia rozhodnutia krajského súdu oprávnenému subjektu. V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia; údaj, kedy napadnuté rozhodnutie bolo sťažovateľovi doručené; opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"); návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci.

